pythainlp/thai_wikipedia_clean_20230101 huggingface dataset:
อาฟเตอร์สกูลเริ่มต้นปี 2012 ด้วยการปล่อยซิงเกิลภาษาญี่ปุ่นชุดที่สาม "Rambling Girls/Because of You" ซึ่งเพลง "Rambling Girls" นั้นเป็นเพลงที่ได้แต่งขึ้นมาใหม่ ส่วนเพลง "Because of You" นั้นเป็นการนำเอาเพลงนี้ในเวอร์ชันภาษาเกาหลีมาทำใหม่เป็นเวอร์ชันภาษาญี่ปุ่น ซิงเกิลนี้ถูกปล่อยออกมาในวันที่ 25 มกราคม 2012 โดยสามารถขึ้นอันดับ 6 ของออริกอนชาร์ตรายวัน และอันดับ 7 ของออริกอนชาร์ตรายสัปดาห์ได้สำเร็จ ซิงเกิลนี้สามารถทำยอดขายไปได้มากกว่า 17,000 แผ่นในญี่ปุ่น
ในวันที่ 14 มีนาคม 2012 อาฟเตอร์สกูลได้ปล่อยอัลบั้มเต็มภาษาญี่ปุ่นชุดแรก "Playgirlz" ซึ่งนอกจากจะมีซิงเกิลที่ปล่อยออกมาทั้งสามซิงเกิลรวมอยู่ด้วยแล้ว ยังมีเพลงที่แต่งขึ้นมาใหม่ถึง 6 เพลง รวมไปถึงการนำเพลง "Shampoo" และเพลง "Shanghai Romance" ของออเรนจ์คาราเมล มาทำใหม่ในเวอร์ชันภาษาญี่ปุ่นรวมอยู่ด้วย อัลบั้มนี้สามารถขึ้นไปอยู่ที่อันดับ 6 ของออริกอนอัลบั้มชาร์ตรายวันได้สำเร็จ จากการทำยอดขายได้มากกว่า 11,000 แผ่นภายในวันแรกที่ถูกปล่อยออกมา และอยู่ในอันดับที่ 9 ของยอดดาวน์โหลดใน iTunes Japan
ในวันที่ 9 เมษายน 2012 เพลดิสเอนเตอร์เทนเมนท์ต้นสังกัดได้ออกมาประกาศให้ทราบถึงการเพิ่มสมาชิกใหม่ของอาฟเตอร์สกูล ซึ่งในวันต่อมาก็ได้มีการเปิดเผยว่าสมาชิกคนดังกล่าวนั้นก็คือ กาอึน ซึ่งเป็นสมาชิกรุ่นที่ 5 ของอาฟเตอร์สกูล และจะเข้าร่วมในซิงเกิลอัลบั้มชุดที่ 5 ที่จะปล่อยออกมาในวันที่ 21 มิถุนายนที่จะถึงนี้
อาฟเตอร์สกูลเริ่มการทัวร์คอนเสิร์ตในญี่ปุ่นครั้งแรกเมื่อวันที่ 27 เมษายน 2012 โดยใช้ชื่อว่า "AFTERSCHOOL 1st Japan Tour -PLAYGIRLZ-" โดยเริ่มที่กรุงโตเกียว ในวันที่ 27 เมษายน, นะโงะยะ ในวันที่ 28 เมษายน, โอซะกะ ในวันที่ 30 เมษายน และปิดท้ายที่โตเกียวอีกครั้ง ในวันที่ 17 มิถุนายน ที่ Tokyo Dome City Hall
ในวันที่ 23 เมษายน 2012 ทางเอเว็กซ์ แทรกซ์ ต้นสังกัดที่ญี่ปุ่นได้ออกมาประกาศถึงเรื่องของการปล่อยซิงเกิลภาษาญี่ปุ่นชุดที่ 4 "Lady Luck/Dilly Dally" ซึ่งมีกำหนดการจะปล่อยในวันที่ 13 มิถุนายน 2012 โดยหลังจากที่ได้ปล่อยออกมานั้น ซิงเกิลนี้ก็สามารถขึ้นอันดับ 3 ของออริกอนชาร์ตรายวันได้สำเร็จ และสามารถทำยอดขายได้มากกว่า 17,000 แผ่นในญี่ปุ่นตลอดทั้งปี 2012
ในวันที่ 5 มิถุนายน 2012 ทางเพลดิสต้นสังกัดได้ออกมายืนยันถึงการจบการศึกษาหัวหน้าวงกาฮี ซึ่งเป็นการจบการศึกษาเป็นคนที่ 3 ของวงอาฟเตอร์สกูล ทั้งนี้กาฮีจะทำกิจกรรมในฐานะอาฟเตอร์สกูลไปจนถึงเดือนกันยายน และจะออกจากวงเพื่อเตรียมตัวสู่การเป็นศิลปินเดี่ยวต่อไป
ในวันที่ 11 มิถุนายน 2012 รูปภาพโปรโมทสำหรับการคัมแบ็คซิงเกิลอัลบั้มชุดที่ 5 ได้ถูกปล่อยออกมาเป็นครั้งแรก ซึ่งเป็นรูปรวมสมาชิกทั้ง 8 คนรวมไปถึงสมาชิกใหม่อย่างกาอึนด้วย ต่อมาจึงได้เปิดเผยรายชื่อเพลงทั้งหมดในอัลบั้ม รวมถึงชื่อของซิงเกิลอัลบั้มชุดนี้นั่นก็คือ "Flashback" ซึ่งจะเป็นชื่อเดียวกันกับเพลงที่จะใช้โปรโมทในครั้งนี้ ในวันต่อมา ภาพโปรโมทภาพที่ 2 ได้ถูกปล่อยออกมา ซึ่งเป็นภาพเดี่ยวของลิซซี่ จากนั้นภาพเดี่ยวของสมาชิกทุกคนจึงได้ทยอยปล่อยออกมา จากลิซซี่ต่อด้วยยูอี, จองอา, นานะ, เรนะ, จูยอน, อียอง และปิดท้ายด้วยกาอึน
ในวันที่ 16 มิถุนายน 2012 ตัวอย่างมิวสิควิดีโอเพลง "Flashback" ได้ถูกปล่อยออกมาเป็นครั้งแรก ซึ่งหลังจากถูกปล่อยออกมาก็มียอดการเข้าชมมากกว่า 100,000 ครั้งภายใน 24 ชั่วโมง จากนั้นมิวสิกวิดีโอฉบับเต็มจึงได้ถูกปล่อยตามมาในเที่ยงคืนของวันที่ 20 มิถุนายน ซึ่งหลังจากปล่อยออกมาก็สามารถขึ้นสู่อันดับ 1 ของชาร์ตเพลงได้ทุกชาร์ต ซึ่งนับเป็นกระแสการตอบรับที่ดีมากหลังจากไม่มีผลงานในเกาหลีมาเป็นระยะเวลาเกือบ 1 ปีเต็ม
2013: "First Love" และ "Heaven".
อาฟเตอร์สกูลได้จัดแฟนมีตติ้งขึ้นที่ประเทศไทย ในวันที่ 23 กุมภาพันธ์ 2013 และที่ประเทศไต้หวัน ในวันที่ 30 มีนาคม 2013
ในวันที่ 27 มีนาคม 2013 อาฟเตอร์สคูลได้ทำการปล่อยอัลบั้ม "The Best of AFTERSCHOOL" ซึ่งเป็นอัลบั้มรวมเพลงที่ได้รับความนิยมของอาฟเตอร์สคูลตั้งแต่เดบิวต์ พร้อมๆกับได้ปล่อยดีวีดีบันทึกการแสดง "AFTERSCHOOL First Japan Tour 2012 -PLAYGIRLZ-" ซึ่งเป็นดีวีดีบันทึกการแสดงคอนเสิร์ตในญี่ปุ่นของพวกเธอด้วย
ในวันที่ 13 มิถุนายน 2013 อาฟเตอร์สกูลได้ปล่อยซิงเกิลอัลบั้มชุดที่ 6 "First Love" ซึ่งมีเพลงโปรโมทที่ใช้ชื่อเดียวกัน ซิงเกิลชุดนี้เป็นการกลับมาร่วมงานกันอีกครั้งของอาฟเตอร์สกูลกับโปรดิวเซอร์ Brave Brothers หลังจากที่เคยได้ร่วมงานกันในซิงเกิล "Because of You" เมื่อปี 2009 ในการกลับมาครั้งนี้สมาชิกได้มีการปรับเปลี่ยนลุคส์และภาพลักษณ์ที่มีเสน่ห์ของพวกเธอเข้าไปโดยการเต้น Pole Dance ทื่แสนหรู พวกเธอฝึกฝนกันนานเป็นระยะเวลา 6 เดือน โดยมีผู้บาดเจ็บคือ ลิซซี่ ที่ได้รับบาดเจ็บบริเวณเท้าและขา และเรนะที่ได้รับบาดเจ็บที่บริเวณแขนและข้อมือ
ในวันที่ 2 ตุลาคม 2013 อาฟเตอร์สกูลได้ออกผลงานซิงเกิลภาษาญี่ปุ่นชุดที่ 5 "Heaven" ซึ่งเปิดตัวที่อันดับ 6 บนออริกอนชาร์ต และทำยอดขายได้มากกว่า 18,000+ ก็อปปี้ในสัปดาห์แรกที่ปล่อยซิงเกิลออกมา
ในวันที่ 15 ธันวาคม 2013 ได้มีการปล่อยทีเซอร์มิวสิควิดีโอซิงเกิลภาษาญี่ปุ่นชุดที่ 6 ของอาฟเตอร์สคูล "Shh" ต่อมาในวันที่ 17 ธันวาคม ทางสถานีโทรทัศน์ช่อง MTV Japan ได้ออกอากาศมิวสิควิดีโอเพลงนี้เป็นครั้งแรก ก่อนที่ทางช่องหลักของ Avex Trax ในเว็บไซต์ยูทูปจะปล่อยมิวสิควิดีโออย่างเป็นทางการในอีก 2 วันถัดมา
2014: "Shh", "Dress to Kill", เรนะโซโล่ และ จูยอนจบการศึกษา.
ในวันที่ 29 มกราคม 2014 อาฟเตอร์สกูลได้วางจำหน่ายซิงเกิลอัลบั้มภาษาญี่ปุ่นชุดที่ 6 "Shh" หลังจากที่ได้ทำการปล่อยมิวสิควิดีโอไปแล้วเมื่อช่วงปลายปีที่ผ่านมา โดยซิงเกิลนี้เปิดตัวที่อันดับ 7 บนออริกอนชาร์ต และทำยอดขายได้มากกว่า 16,000+ ก็อปปี้ในสัปดาห์แรกที่ปล่อยซิงเกิลออกมา
ในวันที่ 20 กุมภาพันธ์ 2014 อาฟเตอร์สกูลได้ปล่อยซิงเกิล "Week" ซึ่งเป็นซิงเกิลในโปรเจกต์พิเศษเฉลิมฉลองครบรอบ 10 ปีของ Brave Brothers ซึ่งนี้ทำให้อาฟเตอร์สกูลได้กลับมาทำงานร่วมกับ Brave Brothers อีกครั้ง
ในวันที่ 19 มีนาคม 2014 อาฟเตอร์สกูลได้ทำการปล่อยอัลบั้มเต็มภาษาญี่ปุ่นชุดที่ 2 "Dress to Kill" ซึ่งได้ปล่อยออกมาถึง 3 เวอร์ชันด้วยกัน
ในวันที่ 28 กันยายน 2014 เพลดิสเอนเตอร์เทนเมนท์ ได้ประกาศว่าเรนะหนึ่งในสมาชิกของอาฟเตอร์สกูลจะทำการปล่อยผลงานเดี่ยวชุดแรกที่ใช้ชื่อว่า "Reset" โดยมีเพลงโปรโมทอย่าง 'You End, And Me' ที่ได้นักร้องฮิปฮอป คันโตะ จากวงทรอย (Troy) มาร่วมร้องในซิงเกิลนี้ด้วย
อาฟเตอร์สกูลเริ่มต้นการทัวร์คอนเสิร์ตในประเทศญี่ปุ่นครั้งที่ 2 ในวันที่ 21 พฤศจิกายน 2014 โดยใช้ชื่อว่า "Dress to SHINE" ที่กรุงโตเกียว และสิ้นสุดในวันที่ 24 พฤศจิกายน 2014 ที่กรุงโอซะกะ
ในวันที่ 31 ธันวาคม 2014 เพลดิสเอนเตอร์เทนเมนท์ต้นสังกัดของอาฟเตอร์สกูลได้ออกมาแถลงว่า จูยอนนั้นได้หมดสัญญากับทางต้นสังกัดแล้ว และเธอตัดสินใจที่จะไม่ต่อสัญญา ทำให้เธอเป็นสมาชิกคนที่ 4 ที่จบการศึกษาจากวงอาฟเตอร์สกูล อนึ่ง จูยอนนั้นได้เขียนจดหมายถึงแฟนๆบอกถึงเหตุผลของการจบการศึกษาในครั้งนี้ นั่นเพราะเธอต้องการที่จะผันตัวไปเป็นนักแสดง
2015 : อัลบั้มภาษาญี่ปุ่น Best.
ในวันที่ 23 มกราคม 2015 ลิซซี่ หนึ่งในสมาชิกอาฟเตอร์สกูล ได้ปล่อยผลงานเดี่ยวซิงเกิลชุดแรก "Not An Easy Girl" (쉬운 여자 아니에요) ซึ่งเป็นเพลงในรูปแบบทร็อต (เพลงลูกทุ่งของเกาหลี)
ในวันที่ 9 กุมภาพันธ์ 2015 อาฟเตอร์สกูลได้ปล่อยซิงเกิลภาษาญี่ปุ่น "Shine" เพื่อเป็นซิงเกิลโปรโมทสำหรับอัลบั้ม "Best" ซึ่งเป็นอัลบั้มรวมเพลงภาษาญี่ปุ่นที่ได้รับความนิยมของอาฟเตอร์สกูล ที่จะวางขายในวันที่ 18 มีนาคม 2015
2017 : ยูอีจบการศึกษา.
เมื่อวันที่ 12 พฤษภาคมที่ผ่านมา แหล่งข่าวจาก Pledis Entertainment กล่าวว่า “ปัจจุบันเรากำลังพูดคุยเกี่ยวกับเรื่องการต่อสัญญาใหม่กับเธออยู่” แหล่งข่าวจากสื่อก่อนหน้าบอกว่า ยูอี จะรับงานอิสระและอาจจะออกจากบริษัท หลังจากที่สัญญาสิ้นสุดลงในเดือนพฤษภาคม ยูอี เป็นสมาชิกของ After School ตั้งแต่ปีพ. ศ. 2009 และได้รับบทละครหลายเรื่องเช่น “High Society”, “Marriage Contract” และ “Night Light”
2019 : กาอึนจบการศึกษา.
ในวันที่ 4 เดือน กรกฎาคม ปี 2019 กาอึน ได้หมดสัญญาและพิจารณาว่าจะไม่ต่อสัญญาใหม่กับ Pledis และ สัญญาของกาอึนกับสังกัดจะสิ้นสุดลงในวันที่ 6 กรกฎาคม 2019
2020 : อีย็องจบการศึกษา.
อีย็อง จะไม่ต่อสัญญาใหม่กับ Pledis
อาฟเตอร์สกูลมีระบบการเข้าเรียนและสำเร็จการศึกษาที่หมุนเวียน
สโมสรฟุตบอลบางกอก ยูไนเต็ด
พันตำรวจโททักษิณ ชินวัตร
น้ำส้มกรีนสปอต
บราวน์อายด์เกิลส์
บราวน์อายด์เกิลส์  เป็นนักร้องเกิร์ลกรุปชาวเกาหลีใต้สังกัดค่าย CJ Music,Seoul Records,NEGA Network ตามลำดับ ประกอบไปด้วยสมาชิก 4 คน ได้แก่ Jea Ga-In Narsha Miryo และมีอีก 1 คน คือ Yo Ah Ri แต่ลาออกจากวงก่อนเดบิวต์ เดบิวต์ครั้งแรกในปี ค.ศ. 2006 ปัจุบันเป็นเกิลกรุ๊ประดับผู้ใหญ่ บราวน์อายด์เกิลส์มีสมาชิกอายุค่อนข้างมาก
2006-เดบิวต์.
สำหรับวง Brown eyed girls เป็นเกิร์ลกรุปของค่าย Neganetwork ซึ่งประกอบด้วย คิม ฮโยจิน , ปาร์ค ฮโยจิน (นารึชา หรือนาร์ช่า) , โจ มิฮเย , และซน กาอิน น้องเล็กของวง ทั้งนี้ Brown eyed girls เปิดตัวครั้งแรกในปี 2006 ซึ่งสาว ๆ Brown Eyed Girls ใช้เวลาในการเตรียมตัวก่อนออกอัลบั้มถึง 3 ปี โดยสไตล์เพลงของ Brown Eyed Girls ในชุดแรก ๆ นั้นจะเป็นสไตล์ R&amp;B, Hip-Hop , Jazz ที่มาพร้อมกับลุคสวยหวาน ชื่อวง Brown Eyed Girls ได้รับแรงบันดาลใจมาจากวง Brown Eyed Soul เนื่องจากประทับใจในวงนี้ จึงมีการขอยืมชื่อส่วนหนึ่งคือ Brown Eyed มาจากประธานบริษัทของ Brown Eyed Soul แล้วมาตั้งเป็นชื่อ Brown Eyed Girls อย่างทุกวันนี้
2008-มินิอัลบั้ม.
Brown Eyed Girls ก็กลับมาพร้อมกับมินิอัลบั้มชุดที่ 2 ในชื่อ My Style ที่มาพร้อมเครื่องแต่งกายในแบบเรโทร 4 สาว 4 สไตล์ โดยมีเพลงไตเติ้ลอย่าง By Chance ที่แต่งโดย Brave Brothers ผู้ซึ่งเคยฝากผลงานให้กับเพลง Last Farewell ของบิ๊กแบง (BIGBANG) และ Crazy ของ ซนดัมบิ (Son Dam Bi) มาแล้ว ทว่ากระแสการตอบรับสาว ๆ Brown eyed girls ก็ยังไม่เปรี้ยงเท่าที่ควร แม้ว่าเพลงหลายเพลงจะติดชาร์ทเพลงก็ตาม
2009-อัลบั้ม Sound G..
Brown eyed girls ฉีกภาพลักษณ์สาวหวานน่ารัก แปลงกายมาเป็นสาวเซ็กซี่ พวกเธอก็ได้รับความนิยมในวงกว้าง กับอัลบั้มล่าสุดที่มีชื่อว่า "Vol.3 – Sound G" โดยเฉพาะเพลง abracadabra ที่สามารถคว้าคะแนนโหวตท่าเต้นที่เป็นกระแสมากที่สุดของปี 2009 จากนิตยสาร Cine21 ด้วยผลโหวตถึง 57.5% และยังคว้ามิวสิกวิดีโอแห่งปี อันดับที่ 5 จากการประกาศรางวัล "GomTV Music Chart (GMC) 2009" อีกด้วย นอกจากเพลง abracadabra ที่พาให้สาว ๆ Brown eyed girls ฮอตสุด ๆ ก็ยังมีเพลงอื่น ๆ ที่ได้รับความนิยมจากแฟน ๆ อีกเพียบ อาทิ Candy Man, Sign, L.O.V.E , How, My style ฯลฯ โดยเพลง sign เป็นเพลงล่าสุดที่สาว ๆ Brown eyed girls เปิดตัวมิวสิกวิดีโอพร้อมกับทรงผมแบบใหม่ที่สวยเซ็กซี่ไม่แพ้ในเพลง abracadabra ซึ่งทันทีที่มีการเปิดตัวผ่านไป 3 ชั่วโมงก็มีแฟน ๆ สนใจ เข้าชมคลิปเพลง sign กว่า 1 หมื่นครั้ง
2010-ผลงานเดี่ยวของศิลปิน และเดบิวต์ที่ญี่ปุ่น.
กรกฎาคม-Narsha 'BBI-RI-BOP-A'.
5 กรกฎาคม 2553 นาร์ชา เปิดตัวอัลบั้มภาพแจ็คเก็ตชุดใหม่สำหรับเพลงไตเติ้ลในอัลบั้มเดี่ยวของเธอเป็นครั้งที่ 2
ก่อนหน้านี้ในการเปิดตัวภาพแจ็คเก็ตครั้งแรก นาร์ชา มาพร้อมกับ 4 แนวคิด ประกอบไปด้วย 'นางฟ้า-ซาตาน-นักบุญ-แม่มด' สำหรับอัลบั้มภาพที่เปิดตัวในครั้งนี้ นาร์ชา มาพร้อมกับแนวคิด 'แม่มดดาร์ค (Dark Witch) ' ที่เต็มเปี่ยมไปด้วยเสนห์แห่งความดุเดือด สำหรับการทำงานในครั้งนี้เธอยังได้มีส่วนตัวในการออกแบบการแต่งหน้าและการคัดสรรเสื้อผ้าด้วยตนเอง โดยเฉพาะกับการเปิดเผยบางส่วนในเรือนร่างส่วนบนของเธอก็ทำให้ทุกฝ่ายต่างให้ความสนใจกันเป็นอย่างมาก
สำหรับเพลงไตเติ้ล 'BBI-RI-BOP-A (삐리빠빠/ปิริปาปา) ' จะเป็นเพลงที่อัพเกรดความสดใหม่ให้เพิ่มขึ้นจาก 'Abracadabra' โดยเพลงนี้จะมาในแนวมินิมอลเฮ้าส์สุดแฟนตาซีผสมผสานไปกับเสียงร้องในสไตล์ป๊อปผ่านการเล่าเรื่องในธีมแบบฝันร้าย โดยเพลงสไตล์สดใหม่ในอย่าง 'BBI-RI-BOP-A' ในครั้งนี้ เป็นฝีมือการประพันธ์ของนักแต่งเพลงเกาหลี east4A ที่ไปโด่งดังในยุโรป จนสามารถคว้าอันดับที่ 1 ในชาร์ต EP มาได้ก่อนหน้านี้
โปรดิวเซอร์โจยองชอลเปิดเผยว่า "ในช่วงครึ่งแรกของเพลงเราจะใช้ซินท์ซาวน์แบบมินิมอลและเน้นบีทของเพลงครับ ส่วนในครึ่งหลังของเพลงเราจะเน้นคอรัสที่อลังการให้สัมผัสในแบบแฟนตาซีความฝัน เป็นสไตล์เพลงที่หาฟังยากครับ" เสริม "เป็นเพลงที่มีเนื้อหาเกี่ยวกับเสียงกระซิบในแบบแม่มดซึ่งจะก้องอยู่ในโสตประสาทการได้ยินของผู้ที่ต้องการละความรู้สึกเพื่อที่จะไม่ต้องได้รับความเจ็บปวดจากการแยกทางในความรัก" เขากล่าว
เดิมทีเพลงนี้จะใช้ชื่อว่า 'Nightmare' แต่เนื่องจากในช่วงอินโทรของเพลงมีคำว่า 'BBI-RI-BOP-A' ส่งผลให้เพื่อเพิ่มความน่าดึงดูดจึงทำให้มีการเปลี่ยนชื่อเป็นเพลง 'BBI-RI-BOP-A (삐리빠빠/ปิริปาปา) ' ในที่สุด
นาร์ชา เตรียมเปิดตัวทีเซอร์มิวสิกวีดีโอ 'BBI-RI-BOP-A (삐리빠빠/ปิริปาปา) ' ที่ได้นักแสดงภาพยนตร์อย่าง พัคฮีซุน มาร่วมงานด้วยในวันที่ 6 กรกฎาคม
สิงหาคม-JeA feat. 'face 2 face'.
ฟิล์ม รัฐภูมิ โตคงทรัพย์ ซุปเปอร์สตาร์เมืองไทย สังกัดอาร์เอส ฯ เผยโฉมลุคใหม่รับงานเพลงอัลบั้มล่าสุด “FILM CLIMAX” (ฟิล์ม ไคล์แมกซ์) เชิญซุปเปอร์สตาร์แดนกิมจิ “เจอา บราวน์อายด์เกิร์ล” (JeA - Brown Eyed Girls) มาฟิตเจอร์ริ่ง เพลงแรก Face 2 Face (เฟส ทู เฟส) ที่มีสไตล์ อิเลคทรอนิคส์ ป๊อป แด๊นซ์ ซาวด์ทันสมัย บีทที่ชวนขยับเร้าใจ
สิงหาคม-Brown Eyed Girls บุกตลาดเพลงที่ญี่ปุ่น.
Brown Eyed Girls เตรียมเปิดโชว์เคสที่กรุงโตเกียวประเทศญี่ปุ่น ในช่วงต้นเดือนสิงหาคมนี้ และพวกเธอมีแผนเปิดตัวผลงานเพลง 'Abracadabra' เวอร์ชันญี่ปุ่น อย่างเร็วที่สุดกลางเดือนสิงหาคม
เกิร์ลกรุปเกาหลีต่างเปิดตลาดญี่ปุ่นกันอย่างถ้วนหน้า เริ่มกันที่ 4minute ที่เปิดตัวซิงเกิลไปเมื่อเดือนพฤษภาคมและประสบความสำเร็จจากการเปิดตัว ในขณะที่ภายในเดือนสิงหาคมนี้ คาร่า (KARA) ก็เตรียมเปิดตัวซิงเกิล 'Mister' ที่ประเทศญี่ปุ่น พร้อมกับการเปิดฉากโชว์เคสที่จุแฟนคลับกว่า 1 หมื่นคนโดย โซนยอชิแด (So Nyeo Shi Dae) เช่นเดียวกัน
สิงหาคม-Narsha 'Mamma Mia'.
หลังจากปิดฉากการทำกิจกรรมในเพลง 'BBI-RI-BOP-A' ล่าสุด นาร์ชา (Narsha) แห่ง Brown Eyed Girls เตรียมกลับมาทำกิจกรรมอีกครั้งพร้อมกับวง 'นาร์ชากรุ๊ป' ในเพลง 'Mamma Mia (맘마미아) '
สำหรับการทำกิจกรรมเพลง 'Mamma Mia' นาร์ชาจะได้ร่วมกับวงรุ่นน้องอย่าง 'SunnyHill' ในนาม 'นาร์ชากรุ๊ป' โดยสำหรับการฟอร์มทีมของพวกเขาในครั้งนี้ จะให้สัมผัสที่แข็งแกร่งและมีบรรยากาศที่เต็มเปี่ยมไปด้วยพลัง แตกต่างจากภาพลักษณ์ตอนที่เธอเป็น 'Brown Eyed Girls' ก่อนหน้านี้
โดยการที่ SunnyHill ได้มาเข้าร่วมเป็น 'นาร์ชากรุ๊ป' เนื่องจากพวกเขาเคยเป็นศิลปินอยู่ในสังกัดเดียวกับนาร์ชาเมื่อตอนเดบิวในปี 2550 นั่นเอง และถึงแม้ว่า SunnyHill จะย้ายไปยังต้นสังกัดใหม่แล้ว แต่ด้วยมิตรภาพระหว่างรุ่นพี่รุ่นน้องที่แน่นแฟ้น ก็ได้ทำให้ทั้งสองโคจรกลับมาร่วมงานกันอีกครั้งหนึ่ง
ผลงานเพลง 'Mamma Mia' เป็นผลงานเพลงที่ SunnyHill มีส่วนร่วมโดยตรง ในขณะเดียวกันพวกเขาก็ได้ปรากฏตัวในมิวสิกวีดีโอเพลงนี้ด้วยเช่นกัน ไม่เพียงเท่านั้น SunnyHill ยังได้วางแผนทำกิจกรรมบนเวทีร่วมกับนาร์ชา
ตุลาคม-Ga In 'Irreversible (돌이킬 수 없는) '.
กาอิน (Ga In) แห่ง Brown Eyed Girls เปิดตัวผลงานอัลบั้มเดี่ยวชุดแรก ท่ามกลางความรักจากแฟนๆในมาดของคู่รักตัวเล็กจากรายการ MBC 'We Got Married' ล่าสุด กาอิน เตรียมรีเทิร์นกลับมาจับไมค์ทำกิจกรรมในมาดนักร้องอีกครั้ง
ย้อนกลับไปเมื่อปี 2552 ท่าเต้นชีกอนบังและสโมกกี้เมคอัพจากผลงานเพลง 'Abracadabra' ที่ได้สร้างกระแสความฮ็อตไปทั่วเกาหลี ล่าสุดทีมงานชุดเดียวกันนี้ได้กลับมารวมตัวกันอีกครั้งเพื่อเนรมิตผลงานอัลบั้มเดี่ยวชุดแรกของกาอิน โดยแฟนๆจะสามารถสัมผัสได้ถึงคอนเซ็ปต์และแนวเพลงใหม่ๆจากเธอได้ในวันที่ 8 ตุลาคมที่จะถึงนี้
โดยเฉพาะกับภาพทีเซอร์ที่เปิดตัวออกมาซึ่งให้สัมผัสในแบบสาวมาดเท่ห์ผสมผสานไปกับอารมณ์ในแบบเชิดหยิ่งก็ทำให้แฟนๆจำนวนมากต่างคาดการณ์ถึงคอนเซ็ปต์ในผลงานอัลบั้มเดี่ยวของเธอว่าจะออกมาเป็นอย่างไรกันอย่างถ้วนหน้า
กาอินมีแผนเปิดตัวเพลงเดบิวอัลบั้มเดี่ยวในวันที่ 8 ตุลาคม ภายใต้ชื่อ 'Irreversible (돌이킬 수 없는) ' เรียกได้ว่าภาพลักษณ์ที่เต็มเปี่ยมไปด้วยความยั่วยวนและน่าตื่นเต้นในทีเซอร์นี้ ก็นับเป็นภาพลักษณ์ที่แตกต่างไปจากมาดของสาวน่ารักและสบายๆก่อนหน้านี้อย่างสิ้นเชิง
ตลอดระยะเวลาที่ผ่านมาเมื่อพูดถึงทีเซอร์ของศิลปินไอดอลกรุ๊ปพวกเขาก็มักจะมาพร้อมกับการทดลองในแนวเพลงแดนซ์อิเล็คทรอนิกส์ใหม่ๆ แต่สำหรับทีเซอร์ของกาอินในครั้งนี้เธอมาพร้อมกับแนวเพลงที่แปลกประหลาดเป็นอย่างมาก
เนกาเน็ตเวิร์คต้นสังกัดของกาอินเปิดเผยว่า "ขณะนี้กาอินกำลังเตรียมโชว์ที่มีมิติแตกต่างไปจากนักร้องไอดอลทั่วๆไป" ในขณะเดียว "ไม่ว่าจะเป็นเพลง แนวเพลง มิวสิกวีดีโอ และท่าเต้น ทุกอย่างแตกต่างกันไปอย่างสิ้นเชิง"
ธันวาคม-Ga In 'Bad Temper'.
กาอิน (Ga In) แปลงโฉมอีกรอบพร้อมกับผลงานเพลงที่ไม่เคยถูกเปิดตัวถัดจากเพลง 'Irreversible'
21 ธันวาคม 2553 กาอิน เตรียมเปิดตัวเพลง 'Bad Temper' ผ่านช่องทางออนไลน์ สำหรับผลงานเพลงนี้เป็นเพลงเหมือนกับฮิดเดนแทร็คที่ได้เคยเผยข้อมูลแบบสรุป รวมอยู่ในอัลบั้มแจ็คเก็ตของผลงานอัลบั้มเดี่ยวที่วางจำหน่ายเมื่อเดือนตุลาคมที่ผ่านมาของเธอ ซึ่งก็ได้ทำให้บรรดาแฟนคลับต่างสงสัยกันเป็นอย่างมากเลยทีเดียว
อันที่จริงแล้วเดิมทีเพลงนี้มีแผนที่จะรวมเป็นหนึ่งในเพลงอัลบั้มเดี่ยวของกาอินด้วย อย่างไรก็ตาม เนื่องจากเพลงนี้ใช้เวลาในการทำงานค่อนข้างยาวนาน ส่งผลให้เธอไม่ได้รวมเพลงนี้เข้าไปในอัลบั้มในที่สุด
อย่างไรก็ตาม เนื่องจากแฟนๆได้ให้ความสนใจและร้องขอเข้ามาอย่างต่อเนื่อง ส่งผลให้เธอตัดสินใจเปิดตัวเพลงนี้เป็นของขวัญพิเศษสำหรับแฟนๆนั่นเอง
ธันวาคม-JEA 'Because You Sting'.
เจอา เตรียมเปิดตัวผลงานเพลงแนวบัลลาด '니가 따끔거려서 (นีกา ตากึมคอรยอซอ) ' ในวันที่ 28 ธันวาคมนี้
สำหรับผลงานเพลงนี้เป็นฝีมือการประพันธ์ของ minuki เจ้าของเพลง 'Udon' ที่เพิ่งจะเปิดตัวไปไม่นานมานี้ และยังจะได้ จีโอ แห่ง MBLAQ เข้าร่วมฟีเจอร์ริ่งด้วยเช่นกัน เป็นเพลงที่มีเนื้อหาพรรณาถึงความรู้สึกเจ็บแปลบที่เกิดขึ้นจากความคิดถึงหลังจากที่ต้องแยกทางจากคนรัก
เจอา มีแผนที่จะเตรียมเผยน้ำเสียงที่เต็มเปี่ยมไปด้วยอารมณ์ให้แฟนๆได้สัมผัสกันหลังจากที่เธอไม่เคยได้โชว์เมื่อตอนที่เป็น Brown Eyed Girls ในขณะเดียวกันเธอก็จะถอดมาดของสาวหลุดโลกตามรายการบันเทิง กลายมาเป็นสาวที่สงบนิ่งมากยิ่งขึ้น
โดยเฉพาะการที่เธอได้เปิดตัวภาพนิ่งในมิวสิกวีดีโอเพลงใหม่ก็ทำให้ทุกคนต้องจับตามอง
Nega Network ต้นสังกัดเปิดเผยว่า "ด้วยคอนเซ็ปต์ของ Brown Eyed Girls ทำให้ในช่วงเวลาที่ผ่านมาแฟนๆอาจจะไม่ได้เห็นตัวตนที่แท้จริงของเจอาครับ ในครั้งนี้เธอจะมาอวดความสามารถในด้านการร้องเพลงให้ทุกคนได้สัมผัสกันอย่างเต็มอิ่มครับ"
นีโกลา อาโมรูโซ
นีโคลา อาโมรูโซ  เป็นนักฟุตบอลชาวอิตาลี เกิด 28 สิงหาคม ค.ศ. 1974 ที่เชริญโญลา เล่นในตำแหน่งกองหน้า เริ่มต้นอาชีพกับทีมซามพ์โดเรีย ตามด้วย เอฟ.อันเดรีย, ปาโดว่า, ยูเวนตุส, เปรูจา, นาโปลีก่อนกลับมายุเวนตุสอีกครั้ง แล้วย้ายไปอยู่กับ เปรูจา เป็นคำรบสอง ต่อด้วยโคโม่, โมเดน่า, เมสซิน่า, เรจจิน่า, เซียน่า, ปาร์ม่า ปัจจุบันเล่นอยู่กับ อตาลันต้า โดยยิงประตูในเซเรียอา ไปทั้งสิ้น 112 ประตู นอกจากนี้ยังเป็นเจ้าของสถิติยิงประตูในเซเรีย อา ให้ถึง 13 สโมสร ซึ่งมากที่สุด เท่าที่เคยมีมา
ที-อารา
ที-อารา  เป็นศิลปินเกิร์ลกรุปสัญชาติเกาหลีใต้ ภายใต้สังกัดค่ายเอ็มบีเคเอนเตอร์เทนเมนต์ (เปลี่ยนค่ายเก่าคือ ซีซีเอ็ม (CCM)) ในปี ค.ศ. 2009 ก่อนเปิดตัวที-อาราได้รับความสนใจเป็นอย่างมากในฐานะวงน้องใหม่ ซึ่งได้ฝึกซ้อมเตรียมงานมาเป็นเวลานานกว่า 3 ปี ซึ่ง ณ เวลานั้น ที-อารา ประกอบด้วยสมาชิก 5 คน และในเดือนเมษายน พ.ศ. 2552 ที-อาราได้ปล่อยเพลง "กู๊ดเพอร์สัน" (Good Person) ซึ่งเป็นเพลงประกอบละครเรื่อง "ซินเดอเรลลาแมน" (Cinderella Man) ของช่องเอ็มบีซี (MBC) ต่อมาในเดือนมิถุนายน ค.ศ. 2009 ได้มีการปรับเปลี่ยนสมาชิกภายในวงครั้งใหญ่ ซึ่งสมาชิก จีว็อน และ จีแอ ได้ถอนตัวออกไป ในเดือนถัดมา ที-อาราได้เปิดตัวใหม่อีกครั้งพร้อมสมาชิก 6 คน รวมถึงได้ย้ายค่ายไปสังกัด MBK.ent ในปัจจุบันและได้ปล่อยเพลงเปิดตัวซิงเกิล "Lies" และเปิดตัวสมาชิกคนที่ 7 ในวันที่ 16 กรกฎาคม พ.ศ. 2553 คือ "ฮวา-ย็อง" ก่อนที่จะประกาศเพิ่มสมาชิกวงอีก 2 คน ในช่วงมีนาคม พ.ศ. 2555 คือ อารึมและดานี โดยตั้งแต่ก่อนเปิดตัวจนถึงปัจจุบัน ที-อารามีการสับเปลี่ยนกันเป็นหัวหน้าวงมาโดยตลอด ซึ่งปัจจุบัน (กรกฎาคม พ.ศ. 2556) ตำแหน่งหัวหน้าวงคือ "คิวรี"
ที-อารา นั้นหมายถึงจุดมุ่งหมายในการเป็นราชินีแห่งวงการเพลง ที่สวมใส่มงกุฎอันสวยงาม
เดิมที ที-อาราประกอบด้วยสมาชิกทั้งหมด 5 คน ได้แก่ ฮโย-มิน, จี-แอ, จี-ว็อน, จี-ย็อน และอึน-จ็อง ซึ่งได้ฝึกซ้อมเตรียมงานมาเป็นเวลานานกว่า 3 ปี และได้ปล่อยเพลงแรก "Good Person" ซึ่งเป็นเพลงประกอบละครเรื่อง Cinderella Man ของช่องเอ็มบีซี (MBC) ออกมา และตอนต้นปี ค.ศ. 2009 จีย็อนได้เข้าร่วมโครงการกับซียา (SeeYa) และดาวีชี (Davichi) ปล่อยเพลง "Women's Generation" และเพลง "We were in love" ออกมา
ในเดือนมิถุนายน ค.ศ. 2009 ทางบริษัท MBK.ent ได้ปรับเปลี่ยนสมาชิกวงด้วยการถอดสมาชิกเดิมอย่างจี-ว็อน และจี-แอ ออกไป ก่อนจะเพิ่มสมาชิกใหม่เข้ามาอีก 3 คนคือ โบรัม, โซ-ย็อน และคิวรี ก่อนจะเริ่มโปรโมทด้วยการปล่อยภาพออกสมาชิกทั้งหมดออกมาในเดือนกรกฎาคม ค.ศ. 2009 และหลังจากนั้นไม่นาน ที-อาราได้ปล่อยเพลงเปิดตัวซิงเกิล "Lies" ออกมาในที่สุด
ค.ศ. 2009: เปิดตัว.
ที-อาราได้ปล่อยทีเซอร์เพลง "Lies" และ "Wanna Play?" ออกมาให้ชมกันในวันที่ 25 กรกฎาคม 2009 และปล่อยมิวสิกวิดีโอเพลง "Lies" ออกมาครั้งแรกในวันที่ 28 กรกฎาคม 2009 ก่อนจะเปิดตัวครั้งแรกในรายการทอล์กโชว์ Radio Star ทางสถานีโทรทัศน์ MBC และวันที่ 29 กรกฎาคม 2009 ที-อาราก็ขึ้นโชว์ครั้งแรกบนรายการ M! Countdown ของช่อง Mnet ด้วยเพลง "Lies" และ "Wanna Play?" อย่างไรก็ตามก็ได้เกิดกระแสวิพากษ์วิจารณ์จากชาวเน็ตเกี่ยวกับการลิปซิงก์ในการขึ้นเวทีครั้งแรกของพวกเธอ แต่ในที่สุด ที-อาราก็สามารถร้องสดได้ในเวทีต่อ ๆ มา
ในวันที่ 15 กันยายน ค.ศ. 2009 อึนจ็อง, โซย็อน, ฮโยมิน และจีย็อน ได้เข้าร่วมโครงการพิเศษกับศิลปินร่วมสังกัดวงซูเปอร์โนวา  ปล่อยเพลงดิจิทัลซิงเกิล "TTL (Time To Love)" ซึ่งก็ได้รับความนิยมเป็นมาก และต่อมาในเดือนตุลาคม 2009 สมาชิกทั้งหมดจากที-อาราและซูเปอร์โนวารวม 12 คน ได้ปล่อยเพลง "TTL Listen.2" ตามออกมา ซึ่งเดิมทีเพลง "TTL (Time To Love)" มีสมาชิกเพียง 7 คนเท่านั้น
ในวันที่ 1 ธันวาคม ค.ศ. 2009 ที-อาราได้ปล่อยอัลบั้มเต็มอัลบั้มแรกออกมาชื่อ Absolute First Album ซึ่งภายในอัลบั้มนี้มีเพลง "Like the First Time"  และ "Bo Peep Bo Peep" ถูกนำสร้างมิวสิกวิดีโอให้ชมกัน
ค.ศ. 2010: ความนิยมที่มากยิ่งขึ้น.
ในวันที่ 1 มกราคม ค.ศ. 2010 ที-อาราได้รับรางวัลอันดับ 1 "Music Bank K-Chart" ครั้งแรกในรายการ KBS2 Music Bank และสองวันหลังจากนั้น ที-อาราก็ได้รางวัลที่ 1 "Mutizen Song" เป็นครั้งแรกจากรายการ SBS Inkigayo ได้สำเร็จ ซึ่งช่วงนั้นเป็นเทศกาลปีใหม่ที-อารายังได้แสดงเพลง "Bo Peep Bo Peep" เวอร์ชันฮันบกให้ได้รับชมกัน ที-อารายังสามารถคว้ารับรางวัล "Music Bank K-Chart" และ "Mutizen Song" จากทั้งสองรายการ ในสัปดาห์ต่อมาอีกด้วย
หลังจากนั้นในเดือนเดียวกัน MBK.ent ได้ออกมาประกาศถึงโครงการกลุ่มพิเศษ "Wonder Woman" ซึ่งเป็นโครงการภาคต่อจากโครงการ "Women's Generation" โดยในครั้งนี้ อึนจ็อง และ ฮโยมิน ได้ไปเข้าร่วมโครงการนี้กับ SeeYa และ Davichi ซึ่งในระหว่างนั้น ที-อาราก็ได้เริ่มโปรโมทเพลง "Like the Begining" ระหว่างนั้นจีย็อนก็เริ่มถ่ายทำละครเรื่อง God of Study  ของสถานี KBS ทำให้ไม่สามารถทำกิจกรรมบนเวทีกับสมาชิกอีก 5 คนได้บ่อยครั้ง หลังจากนั้นเพียงไม่นานโซย็อนได้รับเชื้อไข้หวัดใหญ่สายพันธ์ H1N1 ทำให้ไม่สามารถทำกิจกรรมต่อไปได้ และทางต้นสังกัดตัดสินใจยุติการทำกิจกรรมอัลบั้มชุด ที่ 1 ของที-อาราทั้งหมดในเวลาต่อมา
ในช่วงเดือนกุมภาพันธ์ ค.ศ. 2010 ที-อาราได้กลับมาในแนวเซ็กซีในผลงานอัลบั้มรีแพ็คเกจ "Breaking Heart" โดยมีเพลงใหม่ "I Go Crazy Because of You" ซึ่งทำให้ ที-อาราสามารถชนะรายการเพลงได้ถึง 3 ครั้ง คือ Mnet M! Countdown (18 มีนาคม) , SBS Inkigayo Mutizen Song (21 มีนาคม) และ SBS Inkigayo Mutizen Song (28 มีนาคม) ซึ่งเพลง "I Go Crazy Because of You" มียอดดาวน์โหลดมากที่สุดเป็นลำดับที่ 5 ของปี ค.ศ. 2010 ในช่วงครึ่งปีหลังต้นสังกัดได้ประกาศเพิ่มสมาชิกใหม่ "ฮวาย็อง" เข้ามา และที-อาราประกาศคัมแบ็กอีกครั้งในเดือนธันวาคมด้วยแนวคิดอินเดียนแดงในผลงานมินิอัลบั้ม "Temptastic" โดยมีเพลงใหม่ "Yayaya" แต่ทว่าเพลงรอง "Why Are You Being Like This" ก็เป็นที่ชื่นชอบของแฟนเพลงเหมือนกัน ที-อาราจึงโปรโมทเพลง "Why Are You Being Like This" ในช่วงท้ายโปรโมทก่อนยุติการทำกิจกรรมอัลบั้มชุดนี้
นอกจากนี้ ที-อารายังได้รับรางวัลจากรายการต่าง ๆ มากมาย ทั้งยังมีงานการแสดง งานโฆษณามากมายอีกด้วย และยังได้รับรางวัล Melon Music Award TOP10 อีกด้วย ทำให้ ที-อาราได้เป็นที่รู้จักมากยิ่งขึ้นสำหรับแฟนเพลงมากกว่าปีที่แล้ว ซึ่งความโด่งดังนี้ ทำให้ที-อาราขึ้นเป็นหนึ่งในเกิลกรุ๊ปแถวหน้าของวงการเคป็อป
ค.ศ. 2011: อัลบั้ม "John Travolta Wannabe", การบุกตลาดญี่ปุ่น และอัลบั้ม "Black Eyes".
ช่วงมิถุนายน ค.ศ. 2011 ต้นสังกัดได้ประกาศว่า ที-อารา จะกลับมาด้วยเพลง "Roly-Poly" ในวันที่ 1 กรกฎาคม และยังประกาศถึงการบุกตลาดเพลงญี่ปุ่น โดยจัดโชว์เคสในวันที่ 5 กรกฎาคม โดย ที-อาราได้ตกลงเซ็นสัญญาเป็นศิลปินภายใต้การดูแลกับเจ-ร็อก มูลค่าสูงสุดกว่า 350 ล้านเยน (132 ล้านบาท) และบริษัทจัดจำหน่ายของ ที-อารา ที่ญี่ปุ่นคือ EMI MUSIC JAPAN ทั้งนี้ทางต้นสังกัดและ เจ-ร็อก มีแผนให้ที-อารามีส่วนร่วมในละคร รวมทั้งการเป็นพิธีกร, ร้องเพลง, และแสดงภาพยนตร์อีกด้วย
ในวันที่ 5 กรกฎาคม ค.ศ. 2011 จะเป็นโชว์เคสแรกอย่างเป็นทางการของที-อาราในญี่ปุ่น สำหรับโชว์เคสแรกจัดขึ้นที่ Shibuya AX Hall
คิมกวังซู ประธาน MBK.ent และ ที-อารา ร่วมกันเปิดตัวร้านคาเฟ่ ภายใต้แนวคิดสตาร์ช็อป ในวันที่ 1 กรกฎาคม ค.ศ. 2011 ณ ถนนสายหลักคังนัม โซล โดยชื่อร้านมีชื่อว่า "Page One" ซึ่งได้แรงบันดาลใจมาจากละครเรื่อง Coffee House ที่จบไปแล้ว ซึ่งอึนจ็องได้เคยร่วมแสดง
เมื่อวันที่ 14 มิถุนายน ค.ศ. 2011 ทาง MBK.ent ได้ประกาศเปลี่ยนตัวตำแหน่งหัวหน้าวงจากโบรัมมาเป็นฮโยมินแทน และออกมินิอัลบั้ม "John Travolta Wannabe" ด้วยแนวคิดยุค 80 ในวันที่ 30 มิถุนายน ค.ศ. 2011 พร้อมกับกลับมาในรายการ M! Countdown ในวันเดียวกัน
MBK.ent ได้ประกาศวันที่อย่างแน่นอนที่จะปล่อยมินิอัลบั้มของที-อารา ในชื่อว่า "Mirage" พร้อมกับปล่อยเพลงแรก " Sexy Love" ในวันที่ 3 กันยายน ในการกลับมาครั้งนี้ของ ที-อารา ก็ยังคงได้รับการตอบรับจากแฟน ๆ เป็นอย่างดี แม้ว่าก่อนหน้านี้จะเกิดเหตุการณ์ต่าง ๆ ภายในวง แต่ในการขึ้นแสดงรายการ M count down ยังได้อันดับที่ 1 เป็นเวลา 2 สัปดาห์ติดต่อกัน
ในขณะเดียวกัน ที-อารา เริ่มจัดงานคอนเสิร์ตในประเทศต่าง ๆ ในวันที่ 15 กันยายน จนถึงเดือนพฤศจิกายน ตามตารางงานเริ่มที่ ฮ่องกง,มาเลเซีย,อินโดนีเซีย,จีน และญี่ปุ่น ได้รับการตอบรับกระแสดีจากแฟนคลับ
ค.ศ. 2013: อัลบั้ม "AGAIN".
ช่วงต้นเดือนตุลาคม ต้นสังกัดได้ประกาศว่า ที-อารา จะกลับมาด้วยเพลง "Number nine." ในวันที่ 10 ตุลาคม เป็นการกลับมาอีกครั้งที่ได้รับความสนใจจากแฟน ๆ ชาวจีนมาก โดยทางต้นสังกัดจะร่วมโปรโมททั้งในประเทศและต่างประเทศอย่างจีน ช่วงปลายเดือนตุลาคม ที-อารา ได้รับรางวัลจาก yinyuetai ในประเทศจีนในการรับรางวัลของมิวสิกวิดีโอที่ได้รับการนิยมมากที่สุดเป็นอันดับที่ 1
หลังจากที่ปล่อยมิวสิกวิดีโอเพลง Number Nine แล้ว ทางต้นสังกัดยังปล่อย มิวสิกวิดีโอ "Do you know me?" และช่วงปลายปียังปล่อยมิวสิกวิดีโอ "Hide &amp; Seek." อีกด้วย
ค.ศ. 2014: อัลบั้ม "And&amp;End", การบุกตลาดจีน.
หลังจากที-อารา ประสบความสำเร็จของอัลบั้ม AGAIN ในจีนที่ปล่อยซิงเกิล "NUMBER NINE" ซึ่งมียอดการเข้าชมมากกว่า 100 ล้านวิว ภายในเวลา 4 เดือน ช่วงต้นเดือนกันยายน 2014 ต้นสังกัด MBK.ent ได้ประกาศว่า ที-อารา จะกลับมาด้วยเพลง "Sugar Free" ในวันที่ 10 กันยายน และยังประกาศถึงการบุกตลาดเพลงจีน โดยวันที่ 25 กันยายน ต้นสังกัด T-ara MBK.ent และต้นสังกัดบันเทิงในประเทศจีน Longzhen Culture Development ได้จัดงานเซ็นสัญญาขึ้น มูลค่ามากกว่า 5 พันล้านวอน (4.16 ล้านดอลลาสหรัฐ) โดยมีการคาดการว่าจะสามารถสร้างรายได้ 16.5 พันล้านวอนต่อปี